CELEX: 
Language: el
Date: 1988-07-23 00:00:00
Title: Απόφαση του Συμβουλίου της 18ης Ιουλίου 1988 σχετικά με τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά την έρευνα και την ανάπτυξη στον τομέα των υλικών προηγμένης τεχνολογίας (EURAM) #Συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας σχετικά με την έρευνα και ανάπτυξη στον τομέα των υλικών προηγμένης τεχνολογίας (EURAM)

Avis juridique important

|

31988D0405

88/405/ΕΟΚ: Απόφαση του Συμβουλίου της 18ης Ιουλίου 1988 σχετικά με τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά την έρευνα και την ανάπτυξη στον τομέα των υλικών προηγμένης τεχνολογίας (EURAM)  

Επίσημη Εφημερίδα αριθ. L 195 της 23/07/1988 σ. 0079 - 0079

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Ιουλίου 1988  σχετικά με τη σύναψη της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά την έρευνα και την ανάπτυξη στον τομέα των υλικών προηγμένης τεχνολογίας (EURAM)  (88/405/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το Συμβούλιο, με την απόφαση 86/235/ΕΟΚ (2), θέσπισε πρόγραμμα έρευνας στον τομέα των υλικών (πρώτες ύλες και υλικά προηγμένης τεχνολογίας) (1986-1989), το οποίο περιλαμβάνει υποπρόγραμμα στον τομέα των υλικών προηγμένης τεχνολογίας (EURAM )· ότι το άρθρο 6 της εν λόγω απόφασης εξουσιοδοτεί την Επιτροπή να διαπραγματευθεί συμφωνίες με τρίτες χώρες, ιδίως με όσες συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST) για την πλήρη ή εν μέρει σύνδεσή τους με το εν λόγω ερευνητικό πρόγραμμα·  ότι το Συμβούλιο, με την απόφαση 87/177/ΕΟΚ (3), ενέκρινε, εξ ονόματος της Ευρωπαϊκής Οικονομικής Κοινότητας, τη συμφωνία-πλαίσιο επιστημονικής και τεχνικής συνεργασίας μεταξύ των Ευρωπαϊκών Κοινοτήτων και, μεταξύ άλλων, της Ελβετικής Συνομοσπονδίας·  ότι πρέπει να εγκριθεί η παρούσα συμφωνία·  ότι η συνθήκη δεν έχει προβλέψει τις απαιτούμενες για το σκοπό αυτό εξουσίες, εκτός από εκείνες του άρθρου 235,  ΑΠΟΦΑΣΙΖΕΙ:  Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας όσον αφορά την έρευνα και την ανάπτυξη στον τομέα των υλικών προηγμένης τεχνολογίας (EURAM), εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 9 της συμφωνίας (4).  Βρυξέλλες, 18 Ιουλίου 1988.  Για το Συμβούλιο  Ο Πρόεδρος  Γ. ΠΟΤΤΑΚΗΣ  (1) ΕΕ αριθ. C 167 της 27. 6. 1988.  (2) ΕΕ αριθ. L 159 της 14. 6. 1986, σ. 36.  (3) ΕΕ αριθ. L 71 της 14. 3. 1987, σ. 29.  (4) Η ημερομηνία έναρξης της ισχύος της συμφωνίας δημοσιεύεται στην Επίσημη Εφημερίδα των Ευρωπαϊκών Κοινοτήτων με την φροντίδα της Γενικής Γραμματείας του Συμβουλίου.